Angela Merkel s-a întâlnit cu Emmanuel Macron. Relația UE cu Rusia, printre problemele discutate.
Cancelarul Germaniei, Angela Merkel, s-a întâlnit vineri după-amiază, la Berlin, cu preşedintele Franţei, Emmanuel Macron. Pe agenda summitului UE programat pe 24 și 25 iunie figurează criza pandemiei, relansarea economică şi migraţia. În plus, vor fi abordate subiecte de politică externă, în principal relaţiile Uniunii Europene cu Turcia şi Rusia.
Cancelarul Germaniei, Angela Merkel, s-a întâlnit vineri după-amiază, la Berlin, cu preşedintele Franţei, Emmanuel Macron, fiind abordate teme referitoare la politicile Uniunii Europene, inclusiv relaţiile cu Rusia şi Turcia."Cancelarul Angela Merkel l-a primit pe preşedintele Emmanuel Macron. Principalul subiect a fost summitul Consiliului European care va avea loc săptămâna viitoare la Bruxelles. Acolo, vor fi abordate temele pandemiei şi migraţiei, precum şi relaţiile Uniunii Europene cu Turcia şi Rusia", anunţă Biroul cancelarului Germaniei, într-un comunicat postat pe site-ul propriu."Este prima dată anul acesta când cancelarul Angela Merkel primeşte un lider străin la Berlin, iar acest lucru face vizita preşedintelui Franţei un eveniment special. În centrul discuţiilor sunt temele politice europene, în special poziţiile Germaniei şi Franţei înaintea summitului Consiliului European, programat pe 24 şi 25 iunie la Bruxelles", subliniază Biroul cancelarului german.Pe agenda summitului UE figurează criza pandemiei, relansarea economică şi migraţia. În plus, vor fi abordate subiecte de politică externă, în principal relaţiile Uniunii Europene cu Turcia şi Rusia.